Kirjalik kutse

**Kirjalik kutse**

Tallinna Keskkonna- ja Kommunaalamet kutsub teid osalema ostumenetluses, mille eesmärk on Nõmme Spordikeskuse lumekahurite tööst tingitud mürahäiringute hindamine.

|  |  |
| --- | --- |
| **Ostumenetluse nimetus** | **Nõmme Spordikeskuse lumekahurite tööst tingitud mürahäiringute hindamine**  |
| **Hankija** | **Tallinna Keskkonna- ja Kommunaalamet,** registrikood 75014913, Mündi 210146, Tallinnkommunaal@tallinnlv.ee, tel 644 7191  |
| **Eduka pakkumuse valiku kriteeriumid** | *madalaim hind* |
| **Pakkumuse esitamise aeg ja koht** | *06.02.2025**Kart.Talimaa-Eelmaa@tallinnlv.ee* |
| **Pakkumus peab sisaldama** | *- maksumuse vormi (lisa 1)* |
| **Ostumenetluse eest vastutav isik** | *Tallinna Keskkonna- ja Kommunaalamet, Kärt Talimaa-Eelmaa,* *Kart.Talimaa-Eelmaa@tallinnlv.ee* |

1. **Tehnilised nõuded**
	1. Töö eesmärk on läbi viia kunstlume tootmisest põhjustatud müratasemete mõõtmised kahel aadressil Trummi tn 23 ja 23a kinnistul, et välja selgitada, kas müratasemed vastavad keskkonnaministri 16.12.2016 määruse nr 71 nõuetele.
	2. Mõõtmiste kestus peab olema 16 tundi ning mõõtmise aja sisse peab jääma õhtune ajavahemik 19.00–23.00 ja öine ajavahemik 23.00–7.00. Mõõtmised tuleb teostada vastavalt põhistandardi EVS-EN ISO 1996-2:2017 ja keskkonnaministri 16.12.2016 määruse nr 71 nõuetele.
	3. Mõõtmised peab läbi viima pädev mõõtja, kes on akrediteeritud või erialaselt pädevaks mõõtjaks tunnistatud. Tööd tuleb teostada esimesel võimalusel lume tootmiseks sobilike ilmaolude tekkimisel. Mõõtmiste teostamise aeg leppida kokku Nõmme Spordikeskuse direktoriga: Toomas Klasen, tel: +372 671 8542, e-post: info@sportkeskus.ee
	4. Töövõtja peab kooskõlastama Trummi tn 23 ja 23a kinnistul müra mõõtmiste teostamise:
		1. Korteriühistu Trummi 23a juhatuse liige Tõnis Valing, tel +37253008797
		2. Korteriühistu Trummi 23 juhatuse esimees Veikko Vaher, tel +37256636695
	5. Mõõtmistulemustest lähtudes analüüsida häiringu olemust ning pakkuda välja võimalused müra leviku ja taseme piiramiseks lähimatel elamumaa sihtotstarbega kinnistutel.
2. **Ostumenetluse üldised tingimused**
	1. Ettevõtjatel on õigus küsida kutse kohta selgitusi, esitades küsimused e-posti teel ostumenetluse eest vastutavale isikule. Hankija vastab ettevõtja küsimustele kolme tööpäeva jooksul. Hankija edastab esitatud küsimused ja antud vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata.
	2. Hankijal on õigus enne pakkumuste esitamise tähtaega muuta vajadusel kutset. Kutse muutmisel teavitab hankija sellest kõiki ettevõtjaid, kellele on tehtud ettepanek pakkumuste esitamiseks ja edastab ettevõtjatele muudetud kutse. Hankija võib pikendada pakkumuste esitamise tähtaega.
3. **Nõuded pakkumusele**
	1. Pakkumus on pakkuja tahteavaldus tellimuse täitmiseks/lepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Hankijal on õigus teha ettepanek pakkumuse jõusoleku tähtaja pikendamiseks. Tingimusliku pakkumuse esitamine on keelatud.
	2. Hilinenud pakkumusi hankija vastu ei võta.
	3. Pakkumus peab sisaldama:
		1. Pakkumuse maksumust vastavalt lisale 1.
	4. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski.
	5. Pakkuja märgib pakkumuses, milline teave pakkumusest on ärisaladus ning põhjendab ärisaladuseks määramist. Ärisaladusena ei või märkida pakkumuse maksumust (sh osamaksumusi kui need on hindamise aluseks) (RHS § 461). Kui põhjendust pakkumuses ei sisaldu, siis eeldab hankija, et ärisaladus puudub. Hankija ei avalikusta pakkumuse sisu ärisaladusega kaetud osas. Pakkumuse maksumus ei ole konfidentsiaalne.
4. **Pakkumuste kontrollimine, hindamine ja eduka pakkumuse valik**
	1. Hankija kontrollib tähtaegselt esitatud pakkumuse vastavust kutses esitatud tingimustele. Juhul, kui pakkumus ei vasta kutses esitatud tingimustele, lükkab hankija pakkumuse tagasi.
	2. Hankijal on õigus küsida pakkujalt esitatud pakkumuse kohta täpsustavaid andmeid ja täpsustavaid selgitusi.
	3. Kutses esitatud tingimustele vastavate pakkumuste seast valib hankija eduka pakkumuse välja madalaima hinna alusel. Juhul, kui esitatud maksumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdsete väärtuspunktidega pakkumuse esitanud pakkujatel liisuheitmise juures viibida.
	4. Kui edukas pakkuja võtab hankijast mitteolenevatel põhjustel oma pakkumuse tagasi või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, siis hankija võib tunnistada edukaks esialgsel hindamisel järjestuselt teise pakkumuse juhul, kui edukaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.
5. **Pakkumuste tagasi lükkamine ja ostumenetluse kehtetuks tunnistamine**
	1. Hankijal on õigus kõik esitatud või kutses toodud tingimustele vastavad pakkumused tagasi lükata igal ajal enne eduka pakkumuse valimist või enne tellimuse tegemist. Hankija teavitab pakkujaid kõigi pakkumuste tagasilükkamisest.
	2. Kui hankijal on tekkinud vajadus pärast pakkumuste esitamise tähtpäeva kutses esitatud tingimusi olulisel määral muuta või kui ostumenetluse läbiviimise aluseks olevad tingimused on oluliselt muutunud ja seetõttu osutub ostumenetluse esemeks oleva asja või teenuse tellimine mittevajalikuks, saadab hankija pakkujatele sellekohase teavituse.
6. **Töö esitamine**
	1. Töö esitada elektroonselt 3 nädala jooksul pärast mõõtmiste teostamist, kuid mitte hiljem kui 30.04.2025
	2. Kui mõõtmisi pole töövõtjast sõltumatutel põhjustel (nt ebasobivate ilmastikuolude tõttu) võimalik kavandatud ajal läbi viia, vormistavad pooled põhjendatud akti töö osalise või täieliku ära jäämise kohta ja lepivad kirjalikult kokku, kas lepingut pikendada või lõpetada.

Ostumenetluse kutse lisa 1

„Maksumuse esildise vorm“

**Ostumenetluse „Nõmme Spordikeskuse lumekahurite tööst tingitud mürahäiringute hindamine“ pakkumuse maksumuse esildis**

Pakkuja \_\_\_\_\_\_\_\_\_\_ poolt ostumenetluses „**Nõmme Spordikeskuse lumekahurite tööst tingitud mürahäiringute hindamine**“ pakutav maksumus on

ilma käibemaksuta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurot;

koos käibemaksuga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurot.

Kinnitan, et tagame kirjalikus kutses esitatud nõuetele vastava asjade müügi ja teenuse osutamise.

Kinnitan, et meie hinnapakkumine on jõus 30 päeva hinnapakkumise esitamise tähtpäevast arvates.

Pakkuja seadusjärgne või volitatud esindaja.

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

(*allkirjastatud digitaalselt*)